Alko

Alko Oy on Suomen valtion omistama monopoliyritys, jolla on yksinoikeus yli kahdeksanprosenttisten käymisteitse valmistettujen alkoholijuomien sekä yli 5,5-prosenttisten tislattua alkoholia sisältävien alkoholijuomien vähittäismyyntiin Suomessa, pois lukien pienpanimoiden oluet sekä muista hedelmistä ja marjoista kuin rypäleistä valmistetut tilaviinit.

Alkon toiminnasta määrätään alkoholilaissa ja -asetuksessa ja se kuuluu sosiaali- ja terveysministeriön hallintoon ja valvontaan. Alkon pääkonttori sijaitsee Alkon lippulaivamyymälän Arkadian yläkerrassa Helsingin Kampissa. Alkon toimitusjohtaja on Leena Laitinen, joka aloitti tehtävässä syksyllä 2017.

Alko perustettiin vuonna 1932 hoitamaan kieltolain päätyttyä yksinoikeudella alkoholin valmistusta, maahantuontia ja myyntiä. Alkon lakisääteiset tehtävät ovat muuttuneet historian aikana, samoin kuten kansalaisten suhtautuminen siihen. Vuonna 2023 laaditussa kyselyssä jo useampi suomalainen kannattaa Alkon monopoliaseman purkamista, kuin vastustaa sitä. Vuonna 2024 valtioneuvosto käynnisti selvityksen enintään 15 prosenttia alkoholia sisältävien viinien myynnin vapauttamisesta päivittäistavarakauppoihin, ja tätä kannatti vuonna 2024 Helsingin Sanomien mielipidemittauksessa 55 prosenttia suomalaisista.

 Historia 
 Kieltolain kumoamisesta 1950-luvulle 
pienoiskuva|Oy Alkoholiliike Ab:n myymälä vuonna 1952 Helsingin Museokatu 10:ssä.
Suomessa oli voimassa vuosina 1919–1932 kieltolaki, joka kumottiin neuvoa-antavan kansanäänestyksen jälkeen.Häikiö, 49, 76. Eduskunta sääti 25. tammikuuta 1932 väkijuomalain,Häikiö, 82. joka antoi alkoholin valmistuksen, myynnin ja maahantuonnin Oy Alkoholiliike Ab:n yksinoikeudeksi. Alko avasi ensimmäiset 48 myymälänsä tiistaina 5. huhtikuuta 1932 klo 10. Päivämäärän muistamista auttaa Suomen historian tunnetuimpiin kuuluva lukusarja 543210.Häikiö, 84-85, 91.

Pääosakkaana vuonna 1932 oli Suomen valtio, jonka lisäksi muodollisina osakkaina olivat silloinen valtiovarainministeri Kyösti Järvinen ja oikeusministeri T. M. Kivimäki. Järvinen ja Kivimäki merkitsivät kumpikin yhden osakkeen ja valtio 29 998 kappaletta 1 000 markan osakkeita.Häikiö, 86. Joulukuussa 1994 valtio päätti lunastaa osakkeet Järvisen ja Kivimäen perikunnilta 10,65 markan hintaan, jolloin Alkosta tuli täysin valtion omistama yhtiö. Liikkeen perustamisen yhteydessä alkoholiliikkeelle asetettiin myös seitsenhenkinen hallintoneuvosto. Suomen valtioneuvoston nimeämän hallintoneuvoston tehtävänä on valvoa yhtiön hallintoa ja toimintaa.

Talvisodan syttymisen jälkeen Alko ryhtyi valmistamaan Rajamäen tehtaalla panssarintorjunta-aseiksi polttopulloja, joita kutsuttiin Molotovin cocktaileiksi Neuvostoliiton ulkoministerin mukaan. Pulloja valmistettiin sodan aikana yhteensä 542 194 kappaletta.Häikiö, 114. Jatkosodan aikana vuonna 1944 myymälät olivat lopulta suljettuina ja Suomen puolustusvoimien toiveesta Suomessa vallitsi alkoholin myymisen ja anniskelun suhteen täyskielto. Toisen maailmansodan jälkeen vuonna 1944 Suomessa otettiin käyttöön viinakortti, joka piti esittää myyjälle alkoholijuomia ostaessa. Vuoteen 1947 mennessä viinakortteja oli 1,2 miljoonaa.

1940- ja 1950-lukujen taitteessa pullot asetettiin hyllyihin pystyyn niin, että ne näkyivät asiakkaille. Alkoholin kulutusta aloitettiin ohjaamaan väkevistä alkoholijuomista mietoihin, jonka johdosta miedot viinit poistettiin viinakortin alaisuudesta vuonna 1949. Olympiavuonna 1952 Alkon tuotevalikoima kasvoi huikeasti, sillä vuoden 1952 kevätkauden hinnastossa tuotteita oli jo 515 artikkelia. Olympiavuonna myyntiin tuli viinejä sekä lonkeroa. Aiemmin Alkon tuotevalikoima oli koostunut pääosin väkevistä viinoista ja oluista. Alkon sadas myymälä avattiin Turun Eerikinkadulle vuonna 1957. 1950-luvun lopussa Alko aloitti mietoja viinejä ja oluita koskeneen kampanjan, avasi olutmyymälöitä sekä laajensi myymäläverkostoaan myös kaupunkien ulkopuolelle.

 1960–90-luvut 
pienoiskuva|Alkon logo 1990-luvulta vuoteen 2007.

Alkon ensimmäinen itsepalvelumyymälä avattiin Helsingin Pohjoisesplanadille vuonna 1962, sitä ennen kaikissa liikkeissä tuotteet olivat tiskin takana. Viimeinen tiskimyymälä (ennen vuotta 2017) sijaitsi Helsingin Kruununhaassa, ja se suljettiin vuonna 1998. Alkon asiakaslehti Viinipostin, nykyisen Etiketin, julkaisu aloitettiin vuonna 1965.

Vuonna 1969 yhtiön nimi muutettiin muotoon Oy Alko Ab. Samana vuonna keskiolutlaki antoi oikeuden myydä III-veroluokan olutta elintarvikeliikkeissä. Vuonna 1970 valmistui Alkon koulutuskeskus Vuoranta Helsingin Meri-Rastilaan. Viinakortti poistui käytöstä vuoden 1971 alussa. Vuonna 1977 avattiin Alkon kahdessadas myymälä yhtiön tehdaspaikkakunnalle Nurmijärven Rajamäelle.

Vuonna 1995 asema alkoholielinkeinoa hallinnoivana viranomaisena siirrettiin Alkolta sosiaali- ja terveydenhuollon tuotevalvontakeskukselle. Oy Alko Ab:stä erotettiin samana vuonna alkoholijuomien valmistus ja markkinointi Primalco Oy:ksi, ja hotelli- sekä ravintolatoiminta jatkoi omana Arctia Oy:nä. Alko Oy:hyn jäi tällöin alkoholijuomien vähittäis- ja tukkukauppa. Näiden yhtiöiden emoyhtiöksi perustettiin Alko-Yhtiöt Oy. Konserniin tuli vuonna 1996 uusi yhtiö, alkoholijuomien tukkumyyntiä ja jakelua hoitava Havistra Oy. Alko Oy erotettiin Alko-Yhtiöt-konsernista vuonna 1999 ja siirrettiin sosiaali- ja terveysministeriön alaisuuteen. Primalco ja Havistra yhdistettiin myöhemmin Oy Altia Ab:ksi.

Suomen vähittäiskauppaa kartoittaneen Heikki Peltolan mielestä Alko koki 1990-luvulla harvinaisen nopean ja onnistuneen muodonmuutoksen valtion virastomaisesta monopolista yhdeksi maailman parhaisiin kuuluvista alkoholin myyntiketjuista.

2000-luku
Alkon 300. myymälä avattiin Turun Kupittaalle vuonna 2003. Alko uusi logonsa ja visuaalisen ilmeensä 75-juhlavuotenaan vuonna 2007. Marraskuussa 2016 Alko alkoi myydä tuotteitaan myös verkkokaupassa, joka on auki ympäri vuorokauden. Ostajan ikä ja henkilöllisyys tarkistetaan tuotetta noudettaessa. Jakelun tilaajille hoitaa Posti ja yritysasiakkaille juomat toimitetaan myös yritysosoitteisiin. Vuonna 2022 Alkon verkkokaupassa tehtiin 172 000 tilausta. Vuonna 2017 Alko avasi Helsingin Töölöntorille vanhanmallisen tiskimyymälän 85-vuotisjuhlansa kunniaksi. Samana vuonna lanseerattiin nykyinen, kolmesta eri myymälätyypistä koostuva, myymäläkonsepti.

 Alko-konsernin ravintolat ja hotellit 
Ruotsin valtion alkoholiyhtiön esimerkkiä seuraten Alko avasi syksyllä 1933 Helsingin Siltasaaressa kansanravintola Alkon. Vuonna 1935 Alko perusti tytäryhtiökseen Alkon Kansanravintolat Oy:n ja alkoi satsata myös hotellitoimintaan. Hotelli Pohjanhovi avattiin Rovaniemellä syksyllä 1936 ja Hotelli Aulanko Hämeenlinnassa vuoden 1939 alussa. Sotien jälkeisinä vuosikymmeninä Alkon Kansanravintolat Oy:llä, vuodesta 1954 Oy Yhtyneet Ravintolat Ab:llä, oli useita ravintoloita ja hotelleja eri puolilla Suomea, kuten myös Alkon toisella tytäryhtiöllä, vuonna 1962 perustetulla Kantaravintolat Oy:llä.

 Nykyisyys 
Vuoden 2018 alkoholilain uudistuksessa elintarvikeliikkeissä myytävän alkoholin sallittu prosenttiraja nostettiin 4,7 %:sta 5,5 %:n ja samalla poistui myös valmistustaparajoite, jossa alkoholin tuli olla valmistettu käymisteitse. Helsingin Sanomien toukokuussa 2018 teettämässä mielipidemittauksessa 1024:stä vastaajasta 60 prosenttia sallisi yli 5,5-prosenttisten juomien vähittäismyynnin myös muualla kuin Alkossa. Kielteisesti suhtautui 34 prosenttia. Kysymyksessä ei eritelty, haluttaisiinko ruokakauppoihin vain viinit vai myös väkevät viinat. Terveyden ja hyvinvoinnin laitoksen tammikuussa 2018 teettämässä mielipidemittauksessa noin tuhannesta vastaajasta 50 prosenttia hyväksyisi viinien myynnin ruokakaupoissa ja 85 prosenttia vastaajista pitäisi väkevät alkoholijuomat Alkossa. 60 prosenttia vastaajista oli sitä mieltä että Alkon monopoli on hyvä tapa rajoittaa alkoholihaittoja. Sittemmin Alkon monopolin purkamista on ehdotettu sekä Kokoomuksen poliitikkojen että kahden tutkijan taholta.

Vuonna 2026 Alkolla on 360 myymälää. Lisäksi Alkolla oli 108 noutopistettä sellaisilla paikkakunnilla, joilla ei ole Alkon myymälää. 1. syyskuuta 2023 tuli voimaan käytäntö, jossa henkilöllisyyden voi todistaa ainoastaan voimassa olevalla henkilöllisyystodistuksella.

 Myydyimmät tuotteet 
pienoiskuva|Alkoholiliikkeen myymälä vuodelta 1935.
pienoiskuva|Asiakkaita menossa Alkoon vuonna 1972.
pienoiskuva|Alkon myymälä Helsingin Kampissa vuonna 2005.
pienoiskuva|Alkon myymälä Lappajärvellä vuonna 2016.
pienoiskuva|Alkon myymälä Seinäjoella vuonna 2018.
 2018 
Alkon 20 litramäärältään myydyintä tuotetta vuonna 2018:

 Sija  Tuote  Kategoria  Litraa  Lähtömaa 1.  Leijona Viina  viina  2 990 531   2.  Koskenkorva Viina  viina  2 509 630   3.  Suomi Viina  viina  2 047 999   4.  Original Long Drink  juomasekoitus  1 313 830   5.  Olvi Tuplapukki  olut  1 046 156   6.  Tapio Viina  viina  905 977   7.  Gato Negro Sauvignon Blanc  valkoviini  850 917   8.  Pearly Bay Dry White  valkoviini  796 268   9.  Jaloviina  maustettu viina  578 808   10.  Koskenkorva Viina 30%  viina  566 564   11.  Gato Negro Cabernet Sauvignon  punaviini  556 546   12.  Viña Maipo Chardonnay  valkoviini  513 618   13.  St. Elmo Village  valkoviini  509 083   14.  Viña Maipo Cabernet Sauvignon  punaviini  506 527   15.  Magyar Fehér Bor  valkoviini  495 979   16.  Original Long Drink Strong  juomasekoitus  472 158   17.  Karhu 5,3  olut  442 083   18.  2u Duas Uvas  punaviini  421 630   19.  JP. Chenet Cabernet Syrah  punaviini  400 440   20.  Espíritu de Chile Cabernet Carmenère  punaviini  375 703  

 2019 

 Sija  Tuote  Litraa 1.  Leijona Viina  2 880 321 2.  Koskenkorva Viina  2 253 182 3.  Suomi Viina  2 081 212 4.  Original Long Drink  1 091 175 5.  Olvi Tuplapukki  1 061 750 6.  Tapio Viina  921 340 7.  2u Duas Uvas  880 121 8.  Gato Negro Sauvignon Blanc  815 836 9.  Pearly Bay Dry White  697 500 10.  Jaloviina  591 693 11.  Koskenkorva Viina 30%  585 850 12.  Viña Maipo Cabernet Sauvignon  481 148 13.  Original Long Drink Strong  471 911 14.  St. Elmo Village  465 122 15.  Gato Negro Cabernet Sauvignon  464 194 16.  Viña Maipo Chardonnay  461 121 17.  Magyar Fehér Bor  452 589 18.  Quinta das Setencostas  428 893 19.  Devil’s Rock Riesling  428 450 20.  Zensa Rosso Organico  386 327

 2020 

 Sija  Tuote  Litraa 1.  Leijona Viina  2 994 371 2.  Koskenkorva Viina  2 356 874 3.  Suomi Viina  2 238 996 4.  2u Duas Uvas  1 724 026 5.  Olvi Tuplapukki  1 179 336 6.  Tapio Viina  1 035 394 7.  Gato Negro Sauvignon Blanc  959 227 8.  Jaloviina *  711 469 9.  Koskenkorva Viina 30%  677 599 10.  Viña Maipo Chardonnay  635 076 11.  Pearly Bay Dry White  612 990 12.  Devil’s Rock Riesling  604 992 13.  Quinta das Setencostas  581 423 14.  Viña Maipo Cabernet Sauvignon  551 524 15.  Gato Negro Cabernet Sauvignon  527 435 16.  Original Long Drink Strong  525 673 17.  Magyar Fehér Bor  512 974 18.  Zensa Rosso Organico  486 901 19.  Chill Out Chardonnay Australia  482 003 20.  St. Elmo Village  444 407

 2021 

 Sija  Tuote 1.  Leijona Viina 2.  Koskenkorva Viina 3.  Suomi Viina 4.  2u Duas Uvas 5.  Olvi Tuplapukki 6.  Tapio Viina 7.  Gato Negro Sauvignon Blanc 8.  Quinta das Setencostas 9.  Jaloviina * 10.  Koskenkorva Viina 30 %

 2022 

 Sija  Tuote  Litraa 1.  Leijona Viina  2 520 896 2.  Koskenkorva Viina  2 081 534 3.  Suomi Viina  1 957 815 4.  Olvi Tuplapukki  1 110 939 5.  2u Duas Uvas  1 057 239 6.  Tapio Viina  1 013 430 7.  Gato Negro Sauvignon Blanc  883 173 8.  Quinta das Setencostas  774 522 9.  Jaloviina  637 895 10.  Koskenkorva Viina 30%  625 522 11.  Viña Maipo Chardonnay  554 567 12.  Pearly Bay Dry White  517 424 13.  Original Long Drink Strong  484 735 14.  Magyar Fehér Bor  461 304 15.  Devil’s Rock Riesling  414 345 16.  Gato Negro Cabernet Sauvignon  413 944 17.  Viña Maipo Cabernet Sauvignon  401 957 18.  Crudo Catarratto Zibibbo  400 528 19.  LAB Reserva  394 335 20.  Frontera Chardonnay  392 510

 2024 

 Sija  Tuote  Litraa 1.  Leijona Viina  2,25 2.  Koskenkorvan Viina  1,78 3.  Suomi Viina  1,69 4.  2u Duas Uvas  1,01 5.  Gato Negro Sauvignon Blanc  0,96 6.  Tapio Viina  0,91 7.  Olvi Tuplapukki  0,80 9.  Quinta das Setencostas  0,60 9.  Jaloviina  0,58 10.  Koskenkorvan Viina 30 %  0,56

 Hinnoittelu 
Alkon hinnoittelu muodostuu kaavalla HMT (Hinta myymälän takaovella) × kerroin + pantti + alkoholijuoma- ja juomapakkausvero × arvonlisävero = vähittäismyyntihinta.

 Hinta myymälän takaovella 
Tuotteen veroton hinta myyjän varastoimana ja jakelemana: Alkon ostohinta – (alkoholijuomavero + juomapakkausvero)
Tuotteen veroton hinta Alkon varastoimana ja jakelemana:
Kotimaiselta myyjältä ostettuna: Ostohinta + Alkon keskusvarasto- ja myymäläjakelukustannukset
Ulkomaiselta myyjältä ostettuna: Ostohinta + Alkon keskusvarasto- ja myymäläjakelukustannukset + maahantuontikustannukset ja mahdollinen tullimaksu

 Hinnoittelukerroin 
Verottomaan hintaan lisätään hinnoittelukerroin, joka riippuu tuotteesta.

 Tuote  Kerroin Vodkat ja viinat  1,56 Muut väkevät  1,50 Viinit ja siiderit  1,54 Longdrinkit  1,81 Oluet  1,67 Alkoholittomat  1,54

 Pääjohtajat ja toimitusjohtajat 

 Pääjohtajat 
 Gustaf Waldén 1932–1940
 Eemil Hynninen 1940–1947
 Toivo Veistaro 1947–1952
 Karl-August Fagerholm 1952–1968
 Manne Nurmia 1969–1971
 Pekka Kuusi 1972–1982
 Heikki Koski 1982–1994
 Ilkka Suominen 1994–1999

 Toimitusjohtajat 
 Reijo Salmi 1995–2000https://www.hs.fi/talous/art-2000003886359.html
 Jaakko Uotila 2001–2012
 Hille Korhonen 2013–2017
 Leena Laitinen 2017–

 Muuta 
pienoiskuva|Alkot toimivat usein suurten ruokakauppojen yhteydessä. Alkon myymälä K-Supermarket Välivainiolla Oulussa.

Alko myy alkoholittomista juomista alle 18-vuotiaille vain limonadia sekä Alkon omaa matalahiilihappoista Välivettä. Esimerkiksi alkoholitonta olutta tai alkoholitonta simaa Alko ei myy alle 18-vuotiaille.http://www.iltalehti.fi/uutiset/2015041519521466_uu.shtml

Alkot saavat olla auki arkisin kello 9–21. Jotkin myymälät saattavat avata myöhemmin tai sulkea aikaisemmin. Alkot saavat olla auki lauantaisin sekä arkipyhien aattoina kello kuuteen illalla. Kaikki myymälät ovat suljettuna sunnuntaisin, kirkollisina pyhäpäivinä, vappuna ja itsenäisyyspäivänä.

Hotelli- ja ravintolamuseon näyttelyssä Helsingin Kaapelitehtaalla on esillä Alkon tiskimyymälä. Museossa aiemmin ollut esine- ja valokuvakokoelma on nykyisin Alkon hallinnassa.

 Katso myös 
 Suomen alkoholipolitiikka
 Systembolaget (Ruotsi)
 Vinmonopolet (Norja)

 Lähteet 

 Jaskari, Tiina: Suomen alkoholijärjestelmän kehitys 1920-luvulta nykypäivään. Vaasa, 2009.

 Viitteet 

 Aiheesta muualla 

 Alkon kotisivut
 Viinan vartija Alko Ylen Elävä arkisto.
 Viinamarkkinat kautta maan, Suomen Kuvalehti, 16.04.1932, nro 16, s. 28, Kansalliskirjaston digitaaliset aineistot

Luokka:Alkoholi Suomessa
Luokka:Suomalaiset valtionyhtiöt
Luokka:Suomalaiset kauppaketjut
Luokka:Suomen sosiaali- ja terveysministeriö
Luokka:Seulonnan keskeiset artikkelit
Luokka:Tavaramerkit
Luokka:Alkoholiliikkeet